
Ministru kabineta noteikumi Nr. 294
Rīgā 2023. gada 13. jūnijā (prot. Nr. 32 8. §)
Grozījums Ministru kabineta 2014. gada 15. jūlija noteikumos Nr. 398 "Noteikumi par valsts pensijas apmēra pārskatīšanu"
Izdoti saskaņā ar likuma "Par valsts pensijām"
26.panta trešo daļu
· Izdarīt Ministru kabineta 2014. gada 15. jūlija noteikumos Nr. 398 "Noteikumi par valsts pensijas apmēra pārskatīšanu" (Latvijas Vēstnesis, 2014, 138. nr.) šādu grozījumu:
· 1. Izteikt 4. punktu šādā redakcijā:
· "4. Pensiju pārskatīšanai attiecīgajā gadā t piemērojamo kopējo indeksu aprēķina, izmantojot šādu formulu:
·  
· It = PCIt + (Rp t x D), kur
· 
· It – pensiju pārskatīšanā attiecīgajā gadā t piemērojamais kopējais indekss (izteikts kā koeficients ar četrām zīmēm aiz komata);
· 
· PCIt – patēriņa cenu indekss laikposmā no t–1 gada 1. augusta līdz t gada 31. jūlijam (izteikts kā koeficients ar četrām zīmēm aiz komata);
· 
· Rp t – apdrošināšanas iemaksu algas reālais pieaugums (izteikts kā koeficients ar četrām zīmēm aiz komata. Ja apdrošināšanas iemaksu algas reālais pieaugums ir mazāks par nulli, izsaka kā koeficientu 0);
· 
· D – daļas apmērs, izteikts procentos, ko piemēro apdrošināšanas iemaksu algas reālajam pieaugumam un kas ir noteikts likuma "Par valsts pensijām" 26. panta pirmajā daļā."

